recursal/SuperWikiNEXT-32B huggingface dataset:
**உகந்தை மலை வேலாயுத சுவாமி கோயில்** இலங்கையில் புகழ் பெற்ற இந்துக் கோயில்களுள் முக்கியமானது. குன்றம் எறிந்த குமரவேள், அவுணர்குல மன்னனை அழித்த பின்னர் எறிந்த வேலானது ஆறு பொறிகளாகியது. அவற்றுள் முதன்மையானது இம்மலையில் தங்கிற்று என்பது மூதிகம். முருகப்பெருமான் போருக்கு முன்னரும் பின்னரும் தங்கியிருக்க உகந்த பிரதேசமாகக் கருதி தங்கியிருந்தமையினால் இப்பெயர் பெற்றது எனலாம். ஈழத்து ஆறுபடைவீடுகளான திருப்படைகோயில்களுள் இதுவும் ஒன்றாகும்.

வரலாறு
------

கிழக்கிலங்கை உகந்தை முருகன் ஆலய சூரன்போர் நிகழ்வு
புராணக்கதை குறிப்பிடும் முருகனும் வள்ளியும் வந்த பொன் படகு பாறையாக மாறியதாக நம்பப்படும் பாறை உகந்தைக் கடற்கரையிளில் காணப்படுகிறது.
கொத்துப்பந்தரின் கீழ் முத்துக்குமரன் வீற்றிருந்த இத்தலத்தில், யாழ்ப்பாணத்து மார்க்கண்டு என்னும் வணிகர் 1885ஆம் ஆண்டு புதிய கோயில் ஒன்றை நிர்மாணித்ததாக வரலாறு கூறுகின்றது.

அந்நேரம் இத்திருத்தலத்தின் வண்ணக்கராக சேகர ஸ்ரீ வர்ணதிசாநாயக்கா என்றும் முதியன்சே பண்டார மகாத்மியா என்றும் அழைக்கப்பட்ட ஒருவரை நியமித்தார்கள். இவர் தமிழ் மொழியை நன்கு அறிந்த பாணமையைச் சேர்ந்தவராவார். இவர்தான் இக்கோயிலின் முதலாவது வண்ணக்கர் என்ற இடத்தை வகித்தார். பின்னர் இவருடைய பரம்பரையினரே இன்றுவரை வண்ணக்கராகக் கடமை புரிகின்றனர் என்றும் கூறலாம்.

கதிர்காம விழாக் காலத்தையொட்டியே இங்கும் திருவிழா முன்னெடுக்கப்பட்டு வருகின்றது. கதிர்காமம் செல்லும் பக்தர்கள் இங்கு தங்கிச் செல்வது வழக்கம் ஆகும்.

உகந்தை திருமுருகன் ஆலயத்தின் விருட்சம் வெள்ளை நாவல் மரமாகும். ஆலயம் அருகேயுள்ள இருகுன்றுகளில் வள்ளியம்மனும், வேற்சாமியும் கோயில் கொண்டுள்ளனர். இவ்விரு குன்றங்களிலும் அமைந்துள்ள ஏழு நீர்ச்சுனைகளில் மூழ்கி நீராடினால் புண்ணியம் என நம்பப்படுகிறது.மலையடிவாரத்தில், தலவிருட்சமருகே பிள்ளையாருக்கு ஒரு திருமுன் உண்டு. திருவிழாக்காலங்களில், இரவு திருவீதியுலாவைத் தொடர்ந்து, முருகப்பெருமான் திருட்டுத்தனமாக வள்ளியம்மனைச் சந்திக்கும் "மலைத்திருவிழா" நடப்பதும், குன்றிலிருந்து இறங்கும்போது, அண்ணனுக்கு வெட்கப்பட்டு தன் ஆலயம் நோக்கி ஓடுவதும், இங்குள்ள சுவாரசியம்.

ஈழத்தைப் பொறுத்தவரை சிங்களவரும் தமிழரும் முருகப் பெருமானைத் தரிசிக்க ஒன்றுகூடும் இடங்களுள் கதிர்காமத்திற்கு அடுத்ததாக உகந்தை ஸ்ரீ முருகன் ஆலயத்தைக் குறிப்பிடலாம்.

இவற்றையும் பார்க்க
------------------

* உகந்தை
* கதிர்காமம் (கோயில்)

உசாத்துணை
---------

1. ↑  "Okanda Devalaya". Sunday Observer (Sri Lanka). 2 August 2015. 23 April 2017 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***வேலாயுத சுவாமி கோயில், உகந்தை***   
என்பதின் ஊடகங்கள் உள்ளன. 

* Okanda.org
தங்களை *பொதுநலவாயம்* எனக் குறிப்பிட்டுக் கொள்ளும் நான்கு அமெரிக்க மாநிலங்களும் அமெரிக்க ஐக்கிய நாட்டு நிலப்படத்தில் சிவப்பு வண்ணத்தில் காட்டப்பட்டுள்ளன.
**பொதுநலவாயம்** (*Commonwealth*) என்ற குறிப்பெயரை அமெரிக்க ஐக்கிய நாட்டின் ஐம்பது மாநிலங்களில் நான்கு மாநிலங்கள் தங்கள் முழுமையான, அலுவல்முறை மாநிலப் பெயர்களில் வைத்துக் கொண்டுள்ளன. இந்த நான்கு மாநிலங்களாவன: கென்டக்கி, மாசச்சூசெட்ஸ், பென்சில்வேனியா, வர்ஜீனியா ஆகும். இவை நான்குமே 1776க்கு முன்பாக, பிரித்தானிய குடியேற்றங்களாக (கென்டகி வெர்ஜினியா குடியேற்றத்தின் நிலக்கொடையாக துவக்கத்தில் இருந்தது) இருந்தன; இம்மாநில சட்டங்களிலும் கட்டமைப்புகளிலும் ஆங்கிலச் சட்டத்தின் தாக்கம் மிகுதியாக இருந்தது.

"பொதுநலவாயம்" என்ற சொல்லை ஒரு மாநிலம் பயன்படுத்தும்போது எந்தவொரு அரசியல் நிலையையோ சட்டத் தொடர்பையோ குறிப்பிடுவதில்லை. இச்சொல்லைப் பயன்படுத்துவோருக்கும் பயன்படுத்தாத மாநிலங்களுக்கும் எந்தவொரு வேறுபாடும் இல்லை. 

மேற்கூறிய நான்கு மாநிலங்களைத் தவிர பிற மாநிலங்களும் சில நேரங்களில் தங்களைக் குறிப்பிட "பொதுநலவாயம்" என்ற சொல்லைப் பயன்படுத்துகின்றனர். காட்டாக, வெர்மான்ட், தனது அரசியலமைப்பில் மூன்று முறை "பொதுநலவாயம்" என்ற சொல்லை "அரசு" என்பதற்கு இணையாகப் பயன்படுத்தியுள்ளனர். இதேபோல, டெலவெயர் தனது 1776ஆம் ஆண்டு அரசியலமைப்பில் முதன்மையாக "மாநிலம்" என்றே குறிப்பிட்டாலும் அரசியலமைப்பின் ஒரு விதியில் "பொதுநலவாயம்" எனக் குறிப்பிட்டுள்ளது.

இரண்டு ஐ.அ. ஆட்புலங்கள் பொதுநலவாயம் எனப் பெயரிடப்பட்டுள்ளன: புவேர்ட்டோ ரிக்கோ, வடக்கு மரியானா தீவுகள். மாநிலங்களல்லாத, அமெரிக்க இறையாண்மைக்குட்பட்ட பகுதிகளாக இருக்குமிடத்து இச்சொல் பயன்பாடு மூலம் இவை தாங்களே தீர்மானித்த அரசியலமைப்பின்படி தன்னாட்சி பெற்றவை எனவும் இவர்களது தன்னாட்சி உரிமையை ஐக்கிய அமெரிக்க சட்டமன்றம் ஒருதலையாக விலக்க முடியாதென்றும் அறிவிக்கப்படுகின்றது.

மேற்சான்றுகள்
-------------

1. ↑  கென்டகியின் மூன்றாவது அரசியலமைப்பு (1850), விதி 2, பிரிவு 1 *ff.* அதே அரசியலமைப்பின் பிற பாகங்கள் "கென்டகி மாநிலம்" எனக் குறிப்பிடுகின்றன.
2. ↑  Constitution of the Commonwealth of Massachusetts, Preamble.
3. ↑  Constitution of Pennsylvania, Preamble.
4. ↑  The Hornbook of Virginia History, 4th ed. page 88.
5. ↑  Paul Reinsch. English Common Law in the Early American colonies. Ph.D. thesis. Un. of Wisconsin. 1898.
6. ↑  William E. Nelson. The Common Law in Colonial America. Vol. I. Oxford University Press. 2008.
7. 1 2  "7 fam 1120 Acquisition of U.S. Nationality in U.S. Territories and Possessions". *U.S. Department of State Foreign Affairs Manual Volume 7- Consular Affairs*. U.S. Department of State. January 3, 2013. டிசம்பர் 22, 2015 அன்று மூலம் (PDF) பரணிடப்பட்டது. December 13, 2015 அன்று பார்க்கப்பட்டது.
8. ↑  The Constitution of the State of Vermont, Chapter II, §§ 1, 8, and 71.
9. ↑  Constitution of Delaware (1776), Art. 23.
**ஸ்** (*s*) என்பது கிரந்த எழுத்து முறையின் எழுத்துகளில் ஒன்று. தமிழ் மொழியில் ஆரம்பத்தில் மணிப்பிரவாள நடையில் எழுதுவதற்கு இவ்வெழுத்துப் பயன்படுத்தப்பட்டு, இன்று பிறமொழிச் சொற்களை எழுதுவதற்குப் பயன்படுத்தப்படுகின்றது.

ஸகர உயிர்மெய்கள்
----------------

ஸகர மெய், 12 உயிரெழுத்துகளுடனும் சேர்ந்து உருவாகும் உயிர்மெய் எழுத்துகளையும் அவற்றின் பெயர்களையும் கீழுள்ள வரிசைப் பட்டியல் காட்டுகின்றது.

| சேர்க்கை | உயிர்மெய்கள் |
| --- | --- |
| வரிவடிவம் | பெயர் |
| ஸ் + அ | ஸ | ஸானா |
| ஸ் + ஆ | ஸா | ஸாவன்னா |
| ஸ் + இ | ஸி | ஸீனா |
| ஸ் + ஈ | ஸீ | ஸீயன்னா |
| ஸ் + உ | ஸு | ஸூனா |
| ஸ் + ஊ | ஸூ | ஸூவன்னா |
| ஸ் + எ | ஸெ | ஸேனா |
| ஸ் + ஏ | ஸே | ஸேயன்னா |
| ஸ் + ஐ | ஸை | ஸையன்னா |
| ஸ் + ஒ | ஸொ | ஸோனா |
| ஸ் + ஓ | ஸோ | ஸோவன்னா |
| ஸ் + ஔ | ஸௌ | ஸௌவன்னா |

பயன்பாடு
--------

மணிப்பிரவாள நடையில் எழுதும்போதும் பிற மொழிச் சொற்களை எழுதும்போதும் ஸகர உயிர்மெய்கள் பயன்படுத்தப்படுவதுண்டு. எடுத்துக்காட்டுகளாக, ஸரஸ்வதி, ஸாமவேதம், ஸிம்பாப்வே, ஸீமெய், ஸுசன, ஸூஜாஹூலி, ஸென்டர், ஸே, ஸைபுல், ஸொப்ட், ஸோங், ஸௌ, பஸ் முதலிய சொற்களைக் குறிப்பிடலாம்.

கிரந்தக் கலப்பற்ற தமிழ்
-----------------------

ஸகர உயிர்மெய்கள் வரும் சொற்களைத் தனித்தமிழ் நடையில் எழுதும்போது ஸகரத்தைச் சகரமாக எழுதுவது பெருவழக்கு. மொழிக்கு முதலில் ஸகர உயிர்மெய் வரும்போது தனித்தமிழ் நடையில் அதனைச் சகர உயிர்மெய்யாக எழுத வேண்டும் (எடுத்துக்காட்டுகள்: ஸரஸ்வதி-சரசுவதி, ஸிம்பாப்வே-சிம்பாப்வே).

சொல்லொன்றின் இடையில் அல்லது இறுதியில் ஸகர உயிர்மெய் வந்தால் அதனைச் சகரமாக எழுத வேண்டும் (எடுத்துக்காட்டு: நாஸா-நாசா). சில இடங்களில் தகரமாக எழுத வேண்டும் (எடுத்துக்காட்டு: வாசனை-வாதனை).

மொழிக்கு முதலில் *ஸ்* வந்தால் முன்னே ஓர் உயிரெழுத்தைச் சேர்த்து (அகரம், இகரம், உகரம், எகரம்) *ஸ்* எழுத்தைச் *சு* எழுத்தாக்கி எழுத வேண்டும் (எடுத்துக்காட்டுகள்: ஸ்பானியா-எசுப்பானியா, ஸ்க்கைப்-இசுக்கைப்பு). சில இடங்களில் *சி* எழுத்தாக்கியும் எழுதப்படும் (எடுத்துக்காட்டு: ஸ்நேகம்-சிநேகம்). முன்னே உயிரெழுத்துச் சேர்க்க வேண்டிய தேவையின்றியும் சில இடங்களில் வருவதுண்டு (எடுத்துக்காட்டு: ஸ்வாமி-சுவாமி). இலங்கை வழக்கின்படி *ஸ்* எழுத்தை நீக்கி விடுவதுமுண்டு (எடுத்துக்காட்டு: ஸ்டர்ம்-தேம்). இவை தவிர வேறு விதங்களிலும் திரிபு இடம்பெறுவதுண்டு (எடுத்துக்காட்டு: ஸ்வாமி-சாமி). சொல்லின் இடையில் *ஸ்* வந்தால் அதனைச் *சு*, *சி* ஆகியவற்றால் குறிப்பிடுவதுண்டு (எடுத்துக்காட்டு: அரிஸ்ட்டாட்டில்-அரிசுட்டாட்டில், அரிசிட்டாட்டில்). சில வேளைகளில் அதற்குப் பின்வரும் எழுத்தின் மெய்யெழுத்தை *ஸ்* எழுத்திற்குப் பதிலாக இடுவதுமுண்டு (எடுத்துக்காட்டு: கிறி்ஸ்தவம்-கிறித்தவம்). சில இடங்களில் *ஸ்* ஆனது *ற்* ஆகத் திரிவதுமுண்டு (எடுத்துக்காட்டு: சமஸ்கிருதம்-சமற்கிருதம்). சொல்லொன்றின் இறுதியில் *ஸ்* வருமாயிருந்தால் அதனைச் *சு* என்று எழுத வேண்டும் (எடுத்துக்காட்டுகள்: விண்டோஸ்-விண்டோசு, பஸ்-வசு).

மேற்கோள்கள்
-----------

1. ↑  6.5 வரலாற்று நோக்கில் எழுத்துச் சீர்திருத்தம்
2. ↑  "தமிழ் எழுத்துக்கள் + வடமொழி எழுத்துகள்". 2012-05-27 அன்று மூலம் பரணிடப்பட்டது. 2012-04-22 அன்று பார்க்கப்பட்டது.
3. ↑  எழுத்தியல்
**வேலாயுதம் பாளையம் ஆகாசராயர் கோயில்** தமிழ்நாட்டில் திருப்பூர் மாவட்டம், வேலாயுதம் பாளையம் என்னும் ஊரில் அமைந்துள்ள கிராமக் கோயிலாகும்.

வரலாறு
------

இக்கோயில் ஏழாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் ஆகாசராயர் சன்னதியும், காத்தவராயர், விநாயகர், சுப்பிரமணியர், கன்னிமார் உபசன்னதிகளும் உள்ளன. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

பூசைகள்
-------

இக்கோயிலில் மூன்று காலப் பூசைகள் நடக்கின்றன. சித்திரை மாதம் முக்கிய திருவிழா நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**பெத்தகட்டு** (Peddagattu jathara) அல்லது **கொல்லகட்டு திருவிழா** என்பது தெலங்காணா மாநிலத்தின் சூர்யபேட்டை மாவட்டத்தின் துராஜ்பள்ளி கிராமத்தில் (சூர்யபேட்டை நகராட்சியின் புறநகர்) ஒவ்வொரு 2 வருடங்களுக்கும் மேலாக இறைவன் இலிங்கமந்துல சுவாமிக்கும் சௌதம்மாவுக்கும் பக்தர்களால் நடத்தப்படும் ஒரு திருவிழாவாகும்.

இங்கு மூலவராக இருக்கும் இலிங்கமந்துல சுவாமி, சிவபெருமானின் அவதாரம் என்று நம்புகின்றனர். மேலும் அவரது சகோதரி - சௌதம்மாவுக்கு ஐந்து நாள் திருவிழாவின் போது பல்வேறு பூஜைகள் வழங்கப்படுகின்றன.

இத்திருவிழாவில் முதன்மையாக யாதவச் சமூகம் பெருமளவில் பங்கேற்கிறது என்றாலும், தெலங்காணா, ஆந்திரப் பிரதேசம், சத்தீசுகர், மத்தியப் பிரதேசம், மகாராட்டிரா, ஒடிசா, கர்நாடகா, தமிழ்நாடு போன்ற மாநிலங்களிலிருந்து அனைத்து சாதி, மதங்களைச் சேர்ந்தவர்களும் சூர்யபேட்டையிலிருந்து 5 கி.மீ தூரத்தில் உள்ள இடத்திற்கு வருகிறார்கள். திருவிழா காவல்துறையினரால் ஒழுங்கமைக்கப்படுகிறது. மேலும், தன்னார்வலர்களும் உதவுகின்றனர். 

வரலாற்றின் படி, இந்தத் திருவிழா 16ஆம் நூற்றாண்டிலிருந்து அரசாங்க நிதியுடன் கொண்டாடப்படுகிறது.

மேற்கோள்கள்
-----------

1. ↑  Reddy, T. Karnakar (2015-02-08). "All set for five-day Gollagattu jatara" (in en-IN). *The Hindu*. பன்னாட்டுத் தர தொடர் எண்:0971-751X. .
2. ↑  Reddy, T. Karnakar (2015-02-09). "Divine box holds key to Peddagattu jatara" (in en-IN). *The Hindu*. பன்னாட்டுத் தர தொடர் எண்:0971-751X. .
3. ↑  "காப்பகப்படுத்தப்பட்ட நகல்" (PDF). 2016-06-16 அன்று மூலம் (PDF) பரணிடப்பட்டது. 2021-07-29 அன்று பார்க்கப்பட்டது.
**தமிழ்நாடு அரசுப் பணியாளர் தேர்வாணையம்** (*Tamil Nadu Public Service Commission*- TNPSC) என்பது தமிழக அரசுப் பணிக்குத் தேவையானவர்களை தகுந்த போட்டித் தேர்வுகள் வாயிலாகத் தேர்வு செய்ய ஏற்படுத்தப்பெற்ற ஒரு அரசு சார்ந்த அமைப்பு ஆகும். இது இந்தியாவில் மாநில அளவில் உருவாக்கப்பெற்ற முதல் தேர்வாணையமாகும். 1929இல் சென்னை மாகாண சட்டமன்றத்தில் நிறைவேற்றப்பெற்ற ஒரு சட்டத்தின் மூலம் ஒரு தலைவர் மற்றும் இரண்டு உறுப்பினர்களை கொண்டு உருவாக்கப்பெற்றது. அப்பொழுது இதன் பெயர் The Madras Service Commission. மாநில மறுசீரமைப்புக்குப் பின் 1957இல் இது மதராசு அரசுப் பணியாளர் தேர்வாணையம் (Madras Public Service Commission) என்று பெயர் மாற்றம் செய்யப்பெற்று, சென்னையைத் தலைமையிடமாகக் கொண்டு செயல்படத் தொடங்கியது. சென்னை மாநிலம் என்பது தமிழ்நாடு என மாற்றம் பெற்ற பிறகு இதுவும் தானாகவே "தமிழ்நாடு அரசுப் பணியாளர் தேர்வாணையம்" என்று மாறிவிட்டது.

அமைப்பு
-------

தமிழக அரசால் ஏற்படுத்தப் பெற்ற இத் தேர்வாணையம் ஒரு தலைவர், மற்றும் குறிப்பிட்ட அளவிலான உறுப்பினர்களைக் கொண்டு செயல்படுகிறது.
இவர்களின் பணிவிதிகள் தமிழ்நாடு அரசுப் பணியாளர் தேர்வாணையம் ஒழுங்குமுறை சட்டம்,1954 கீழ் வரையறுக்கப்பட்டுள்ளன.

பணிகள்
------

தேர்வாணையம் ஆற்ற வேண்டிய பணிகள் என்ன என்பதன் விவரங்கள் இந்திய அரசியலமைப்பு சட்டத்தின் பிரிவு 320-இல் குறிப்பிடப்பட்டுள்ளன. இந்திய அளவில் ஒன்றிய அரசுப் பணியாளர் தேர்வாணையம் செயல்படுவது போல் தமிழக அளவில் இது செயல்படுகிறது.
அரசு அலுவலகங்களில் உதவியாளர் முதல் வருவாய்க் கோட்டாட்சியர், வட்டாட்சியர், நகராட்சி ஆணையாளர், துணைக் காவல் கண்காணிப்பாளர், துணை ஆட்சியர் அல்லது இது போன்ற முதன்மைப் பணிகளுக்குத் தேவையானவர்களைத் தகுந்த போட்டித் தேர்வுகள் நடத்தி தேர்வு செய்யும் பணிகளைச் செய்கிறது.

தலைவர்
------

தமிழ்நாடு அரசு பணியாளர் தேர்வாணையத்தின் தலைவர் பதவிக்கு டாக்டர் பாலச்சந்திரன் இ. ஆ.ப கடந்த ஜூன் மாதம் ஓய்வு பெற்றார் அதன்பிறகு தற்போது வரை யாரும் நியமிக்கப்படவில்லை.

வெளி இணைப்பு
------------

* தமிழ்நாடு அரசுப் பணியாளர் தேர்வாணையத்தின் அதிகாரப்பூர்வ இணைய தளம்
* தமிழ்நாடு அரசுப் பணியாளர் தேர்வாணையத்தின் விளக்கக் குறிப்பேடு பரணிடப்பட்டது 2009-04-07 at the வந்தவழி இயந்திரம்
* தமிழ்நாடு அரசுப் பணியாளர் தேர்வாணைய தேர்விற்கான இலவச இணையதள பயிற்சி (online test for tnpsc exam)
* தமிழ்நாடு பொது விநியோக அமைப்பு
[*தொடர்பிழந்த இணைப்பு*]
* TNPSC Updates

மேற்கோள்கள்
-----------


1. ↑  "தமிழ்நாடு அரசுப் பணியாளர் தேர்வாணையம் வரலாறு". 2020-07-20 அன்று மூலம் பரணிடப்பட்டது. 2018-02-14 அன்று பார்க்கப்பட்டது.
2. ↑  "TAMIL NADU PUBLIC SERVICE COMMISSION REGULATIONS, 1954" (PDF). 2015-03-19 அன்று மூலம் (PDF) பரணிடப்பட்டது. 2015-05-07 அன்று பார்க்கப்பட்டது.
3. ↑  ஆங்கிலத்தில் TNPSC என்றால் என்ன
4. ↑
14155/14156 எண் கொண்ட ஜம்மு தாவி - கான்பூர் விரைவுவண்டியை இந்திய இரயில்வே அறிமுகப்படுத்தியுள்ளது. இந்த வண்டி ஜம்மு தாவிக்கும், கான்பூருக்கும் இடையே வாரம் இருமுறை இயக்கப்படும்.

புறப்பாட்டு நேரமும் வந்தடையும் நேரமும்
--------------------------------------

14155 எண் கொண்ட கான்பூர் - ஜம்மு தாவி வண்டி, ஒவ்வொரு வாரமும் செவ்வாய் அன்றும், சனிக்கிழமையிலும் கான்பூரில் இருந்து மாலை 05:15 மணிக்கு புறப்படும். அடுத்த நாள் பிற்பகல் 12:10 மணிக்கு ஜம்மு தாவியை வந்தடையும். 

14156 எண் கொண்ட ஜம்மு தாவி - கான்பூர் வண்டி, ஒவ்வொரு புதன் மற்றும் ஞாயிறுகளில் ஜம்மு தாவியில் இருந்து மாலை 5:30 மணிக்கு புறப்பட்டு, அடுத்த நாள் பிற்பகல் 1:55 மணிக்கு கான்பூரை வந்தடையும்.

நிறுத்தங்கள்
------------

* எட்டாவா
* டுண்டுலா
* அலிகர்
* குர்ஜா
* புலந்தசகர்
* ஹாப்பூர்
* மீரட் நகரம்
* முசாபர்நகர்
* சகாரன்பூர்
* அம்பாலா கண்டோன்மெண்ட்
* லுதியாணா
* ஜலந்தர் கண்டோன்மெண்ட்
* பட்டான்கோட் கண்டோன்மெண்ட்

சான்றுகள்
---------

* INTRODUCTION OF NEW BI-WEEKLY EXPRESS TRAIN NO. 14155/14156 BETWEEN JAMMU TAWI AND KANPUR - Northern Railways - Indian Railways
| **பெண்ணியம்** |
| --- |
|  |
| **வெளியீட்டாளர்** | மதன் |
| **இதழாசிரியர்** | லலிதா |
| **வகை** | பெண்ணிய அரசியல் இதழ் |
| **வெளியீட்டு சுழற்சி** | மாதம் ஒரு முறை |
| **முதல் இதழ்** | ஆகத்து, 2006. |
| **நிறுவனம்** | பெண்ணியம் |
| **நகரம்** | சென்னை |
| **மாநிலம்** | தமிழ் நாடு |
| **நாடு** | இந்தியா |
| **தொடர்பு முகவரி** | Vadakku Vaasal Publications  பெண்ணியம்  பாலாஜி டவர், முதல்மாடி  4 பாரதி தெரு, காவேரி நகர்  சைதாப்பேட்டை  சென்னை 600 015 |
| **வலைப்பக்கம்** |  |

**பெண்ணியம்** என்னும் பெண்ணிய அரசியல் இதழ் தமிழ் நாட்டில் சென்னையில் இருந்து தனிச் சுற்று இதழாக வெளிவந்தது. *வீட்டுக் கதவின் படியைத் தாண்டி வருவதே கேடு – என்ற விதி உடைத்துப் படிக்க வேணும் புதியதோர் நாடு!* என்னும் பாடலடிகளை தனது முத்திரைத் தொடராகக்கொண்டு வெளிவந்தது இந்த இதழ்.

தொடக்கம்
--------

பெண்ணியம் இதழானது 1970 ஆம் ஆண்டில் வெளிவந்த கவிஞர் ஏவியன் எழுதிய பெண்ணுரிமை என்னும் கதையின் உந்துதலால் 2006 ஆகத்துத் திங்கள் முதல் சென்னையில் வெளியிடப்பட்டது. .

நோக்கம்
-------

பெண்ணியம் இதழானது பின்வரும் நோக்கத்திற்காக வெளியிடப்படுகிறது:

"ஒடுக்கப்பட்டோருக்கென்றே படைக்கப்பட்ட மார்க்சியப் பெண்ணியம், பெரியாரியப் பெண்ணியம் என்னுமிரு கோட்பாடுகளிலும் உள்ள செழுமையான செயற்பாடுகளை முழுமையாகத் தன்வயப்படுத்தியும் தமிழ்ச் சமூகத்தில் அவ்வக்காலத்தில் முன்னெழுந்துவரும் பெண்விடுதலைச் சிந்தனைகளை ஆய்ந்தறிந்து உள்வாங்கியும் பெண்ணியத்தை வளர்ப்பதொன்றே பெண்ணினத்தின் விடுதலைத் துரிதப்படுத்தும் என்ற புரிதலையே பெண்ணியம் இதழ் தனது திசைவழியாகக் கொண்டுள்ளது."

ஆசிரியர் குழு
-------------

பெண்ணியம் இதழில் லலிதா என்பவர் ஆசிரியராகவும் இளையராஜா என்பவர் பொறுப்பாசிரியராகவும் நிர்மலா என்பவர் இணை ஆசிரியராகவும் பணியாற்றினர்.

உள்ளடக்கம்
----------

### முதல் இதழ் (ஆகத்து 2006)

* பெண்ணுரிமை (கவிதை) – கவிஞர் ஏவியன்
* தலையங்கம்
* உணர்ந்ததைச் சொல்கிறோம் – அல்லி
* சிறகை விரிப்போம் (கவிதை) – நர்மதா
* களம் புக வா! – மு. சு. கண்மணி
* பெண்ணின் நிலை. .. நேற்று – இன்று – நாளை - ஓவியா
* வானம் வசப்படும் – சக்தி அருளானந்தம்
* இறை வழிபாட்டில் பால் பாகுபாடு – சாங்கியன்
* தோள் சீலைக் கலகம் – ஏபி. வள்ளிநாயகம்
* புதிய சிலை… புதிய கண்ணகி … புதுக்கோட்பாடு… - முழுமதி
* கற்பு அரைப்பட்டிகை
* ஈழத்தின் கவிதைப் போராளிகள் – புதிய மாதவி
* குறுங்கவிதைகள் – தி. கமலி
* அதுவரை (கவிதை) – திலகபாமா
* தாவின்சி கோடு கற்பனையா? வரலாறா? (நூல் திறனாய்வு) – இளைய நிலா
* ஞானமணி (சிறுகதை) – பாத்திமா
* பெண்ணியம் போற்றுவம்! (கவிதை) – மருதநாடன்)
* சுய சிந்தனை வளம்பெற …
* நூல் – அகம்
* விதி வகுப்போம்! – தணிகைச் செல்வன்

சான்றடைவு
---------

1. 1 2  பெண்ணியம், வெளியீடு-1 2006 ஆகஸ்ட், பக்.4
2. ↑  பெண்ணியம், வெளியீடு-1 2006 ஆகஸ்ட், பக்.2
3. ↑  பெண்ணியம், வெளியீடு-1 2006 ஆகஸ்ட், பக்.3
தமிழ்நாட்டில் உள்ள உணவு விடுதிகளில் வேலை செய்யும் தொழிலாளர்களின் வேலை நிலைகளை ஒழுங்குபடுத்துவதற்காக **தமிழ்நாடு உணவு விடுதிகள் சட்டம்-1958** w:en: Tamilnadu Catering Establishments Act -1958 கொண்டு வரப்பட்டது. இச்சட்டம் சென்னை, மதுரை போன்ற பெருநகரங்களுக்கு மட்டும் பொருந்துவதாகக் கொண்டு வரப்பட்டது. இச்சட்டம் பொருந்தக் கூடிய உணவு விடுதிகளுக்கு, வாரவிடுமுறை நாட்கள் சட்டம் - 1942, தமிழ்நாடு கடைகள் மற்றும் நிறுவனங்கள் சட்டம் - 1947 மற்றும் தொழிற்சாலைகள் சட்டம் - 1948 ஆகியவை பொருந்தாது.

உணவு விடுதிகள்
--------------

தமிழ்நாடு உணவு விடுதிகள் சட்டம்-1958 பிரிவு - 2(1)ன் படி, பொதுமக்களுக்கு உணவுப் பொருட்களை விற்பனை செய்யும் உணவகம் அல்லது தங்கும் வசதியுடன் உணவு வழங்கும் தொழில் இடங்கள் போன்றவை உணவு விடுதிகள் எனப்படும். சங்கங்கள் பதிவுச் சட்டத்தின்படி பதிவு பெற்ற சங்கங்களால் நடத்தப்படும் உணவகங்கள் மற்றும் சிற்றுண்டி விடுதிகள் போன்றவையும் உணவு விடுதிகள் எனப்படும். ஆனால் கல்வி நிறுவனங்கள் நடத்தும் உணவகங்கள் இச்சட்டத்தின் கீழ் உணவு விடுதி அல்ல.

உணவு விடுதிகள் பதிவு
--------------------

இச்சட்டத்தின் பிரிவு - 3ன் படி ஒவ்வொரு உணவு விடுதியும் பதிவு செய்யப்பட வேண்டும். இச்சட்டத்தின் பிரிவு 4ன் படி உணவு விடுதியைப் பதிவு செய்வதற்கான நடைமுறைகள் சொல்லப்பட்டுள்ளன.இதன்படி உணவு விடுதியின் உரிமையாளர், இச்சட்டத்தின் கீழ் நியமிக்கப்பட்ட ஆய்வாளரிடம், உணவு விடுதியைப் பதிவு செய்வதற்கான விண்ணப்பத்தைச் சமர்ப்பிக்க வேண்டும். அவர் தகுந்த ஆய்வு மேற்கொண்டு அதில் திருப்தியடைந்தால் பதிவுச்சான்றிதழ் வழங்கி ஆணையிடுவார். இந்த விண்ணப்பம் விடுதி தொடங்கப்பட்ட 30 நாட்களுக்குள் கொடுக்கப்பட வேண்டும். இந்த விண்ணப்பம் கொடுக்கப்பட்டு 3 மாதங்களுக்குள் மாறான ஆணை எதுவும் அளிக்கப்படாத நிலையில் அந்த விண்ணப்பம் ஏற்கப்பட்டு சான்றிதழ் வழங்கப்பட்டதாகக் கருதப்படும். இந்தப் பதிவுச் சான்றிதழ் ஒரு வருட காலத்திற்கு மட்டும் செல்லுபடியாகக் கூடியது. இச்சான்றிதழ் வருடம் தோறும் புதுப்பிக்கப்பட வேண்டும். புதுப்பித்தலுக்கும் பதிவு செய்வதற்கான நடைமுறைகள்தான் பின்பற்றப்படும்.

வேலை நேரம் குறித்த விதிகள்
--------------------------

* தொழிலாளர்களை ஒரு நாளில் 9 மணி நேரத்திற்கு அதிகமாகாமலும், ஒருவாரத்திற்கு 48 மணி நேரத்திற்கு அதிகமாகாமலும் வேலை செய்ய அனுமதிக்க வேண்டும்.
* மிகுதிநேர வேலை செய்ய வேண்டியது இருந்தால் மொத்த வேலை நேரம் ஒரு நாளில் 10 மணி நேரத்தையும், மொத்த மிகுதி நேர வேலை நேரம் அடுத்தடுத்த மூன்று மாதத்தில் 54 மணி நேரத்தையும் தாண்டக் கூடாது.
* வேலை நேரத்திற்கு அதிகமாக வேலை பார்த்த தொழிலாளிக்கு அவருடைய சாதாரண சம்பளத்தில் இரண்டு மடங்கு சம்பளம் மிகுதி நேரக் கூலியாக அளிக்கப்பட வேண்டும்.
* தொழிலாளி தொடர்ந்து 5 மணி நேரத்திற்கு மேல் வேலை செய்யக்கூடாது. அவருக்குக் குறைந்தது 30 நிமிடம் ஓய்வு வழங்கப்பட வேண்டும்
* ஒரு உணவு விடுதியின் மொத்த வேலை நேரம், ஓய்வு நேரத்தையும் சேர்த்து 14 மணி நேரத்தைத் தாண்டக் கூடாது.

விடுமுறை நாட்கள்
----------------

வாரத்தில் ஒரு முழுநாள் வார விடுமுறையாக அளிக்கப்பட வேண்டும். இது தவிர அரசு அறிவிக்கும் அனைத்து விடுமுறை நாட்களும் பணிபுரிபவர்களுக்கு விடுமுறையாக அளிக்கப்பட வேண்டும். ஒவ்வொரு விடுமுறை நாட்களுக்கும் அதற்கான சம்பளம் வழங்கப்பட வேண்டும் என்று இச்சட்டத்தின் பிரிவு 11 தெரிவிக்கிறது.

சலுகைகள்
--------

வேலை நீக்கம்
------------

ஆய்வாளரும் அதிகாரங்களும்
------------------------

வெளி இணைப்புகள்
---------------
**ஜம்மு காஷ்மீர் உள்ளாட்சி தேர்தல்கள் 2019**, ஜம்மு காஷ்மீர் மாநிலத்தில் உள்ள நகராட்சி அமைப்புகளுக்கு அக்டோபர் 8,10,13,16 தேதிகளில் 4 கட்டங்களாக தேர்தல் நடைபெற்றது. இத்தேர்தலில் மாநிலம் முழுவதும் சராசரியாக 98.3% வாக்குகள் பதிவானது.[1] கிராம ஊராட்சிகளுக்கான தேர்தல்கள் நவம்பர் 17-ஆம் தேதி தொடங்கி 9 கட்டங்களாக நவம்பர் 17, 20, 24, 27, 29 மற்றும் டிசம்பர் 1, 4, 8 மற்றும் 11 ஆகிய நாட்களில் நடைபெறவுள்ளது. 

இத்தேர்தல் மூலம் 18,833 கிராம ஊராட்சி வார்டு உறுப்பினர்கள், 2,375 கிராம ஊராட்சி மன்றத் தலைவர்கள், 310 ஊராட்சி ஒன்றியத் தலைவர்கள் மற்றும் நகராட்சி உறுப்பினர்கள் மற்றும் நகராட்சித் தலைவர்கள் தேர்ந்தெடுக்கப்படுவார்கள்.

முன்னதாக இத்தேர்தலை தேசிய மாநாட்டு கட்சி, மக்கள் ஜனநாயகக் கட்சி மற்றும் இந்திய தேசிய காங்கிரசு கட்சிகள் புறக்கணித்தன.

ஊராட்சி ஒன்றியத் தலைவர் தேர்தல் முடிவுகள்
-----------------------------------------

24 அக்டோபர் 2019 அன்று ஊராட்சி ஒன்றியத் தலைவர்களுக்கான தேர்தல் நடைபெற்றது. அன்றே வாக்கு எண்ணிக்கை துவங்கி[2] முடிவுகள் அறிவிக்கப்பட்டது. தேர்தல் நடந்த 310 ஊராட்சி ஒன்றியத் தலைவர் பதவிகளில் சுயேட்சை வேட்பாளர்கள் 217 தலைவர் பதவிகளையும், பாரதிய ஜனதா கட்சி 81 ஊராட்சி ஒன்றியத் தலைவர் பதவிகளையும், தேசிய சிறுத்தைகள் கட்சி 8 தலைவர் பதவிகளையும், இந்திய தேசிய காங்கிரசு 1 தலைவர் பதவிடத்தையும் கைப்பற்றியது. [3]

மேற்கோள்கள்
-----------

1. ↑  ஜம்மு காஷ்மீரில் உள்ளாட்சித் தேர்தல் வாக்குப்பதிவு தொடங்கியது
2. ↑  பல்வேறு பிரச்சனைகளுக்கு மத்தியில் அக்டோபர் 24ம் தேதி ஜம்மு காஷ்மீரில் உள்ளாட்சி தேர்தல்
3. ↑  Jammu and Kashmir BDC Election Result 2019 Updates

வெளி இணைப்புகள்
---------------
**தமிழ்நாடு அரசு தணிக்கை தலைமை இயக்குநர்** (**Director General of Audit**), தமிழ்நாடு அரசின் நிதித்துறையின் கீழ் இயங்கும் கூட்டுறவு தணிக்கைத் துறை, பால் கூட்டுறவு தணிக்கை, உள்ளாட்சி நிதி தணிக்கைத் துறை (Local Fund Audit), இந்து சமய அறநிலையத் துறை தணிக்கை மற்றும் தமிழ்நாடு அரசு நிறுவனங்களின் தணிககைத் துறை உள்ளிட்ட ஐந்து தணிக்கை இயக்குனரகங்களின் செயல்பாடுகளை மேற்பார்வையிட தணிக்கை தலைமை இயக்குனர் பதவியிடம் உருவாக்க 9 ஏப்ரல் 2022 அன்று அரசாணை வெளியிடப்பட்டது. 

தணிக்கை இயக்குனரகங்கள் மீது தணிக்கை தலைமை இயக்குநர் பொது மேற்பார்வை மற்றும் கட்டுப்பாட்டை செயல்படுத்தும். பணியிடங்கள், இடமாற்றங்கள், நிறுவன விவகாரங்கள் மற்றும் வரவு-செலவு திட்டம் மற்றும் சட்டசபை தொடர்பான விஷயங்கள் குறித்த அனைத்து திட்டங்களும் தணிக்கை தலைமை இயக்குரர் மூலம் நிதித்துறைக்கு அனுப்பி வைக்கப்படும்.

தேர்வு முறை
-----------

தணிக்கை தலைமை இயக்கநராக, தமிழ்நாடு தொகுப்பைச் சேர்ந்த தலைமை கணக்கு தணிக்கையாளரையோ, அல்லது பொதுத்துறை அல்லது தனியார் துறை தணிக்கையில் அனுபவம் வாய்ந்த ஒருவரைத் தேர்ந்தெடுப்பதன் மூலம் பக்கவாட்டு நுழைவு முறை மூலமோ நியமிக்கலாம்.

அதிகாரங்கள்
-----------

தணிக்கை தலைமை இயக்குநர் தனது தணிக்கை அதிகார வரம்பிற்கு உட்பட்ட எந்தவொரு நிறுவனத்தையும் சிறப்பு தணிக்கை செய்ய ஒரு தனியார் தணிக்கை நிறுவனத்தை நியமிக்கும் அதிகாரம் உள்ளது. தனது கட்டுபாட்டின் கீழ் இயங்கும் கூட்டுறவு தணிக்கைத் துறை உள்ளிட்ட ஐந்து தணிக்கை இயக்குநர்கள் தமது பணியாளர்கள் குறித்த தகவல்களை தணிக்கை தலைமை இயக்குநருக்கு தெரிவிக்க வேண்டும். 

தணிக்கை அறிக்கைகளை அங்கீகரிக்கும் அதிகாரம், தொடர்ந்து உரிய 5 தணிக்கைத் துறை இயக்குநர்களிடமே இருக்கும். இருப்பினும் தணிக்கை அறிக்கைகளை மறுஆய்வு செய்யும் அதிகாரம் தணிக்கை தலைமை இயக்குநருக்கு இருக்கும். தணிக்கை தலைமை இயக்குநர் உத்தரவின் கீழ் சிறப்புத் தணிக்கை, நிதித் தணிக்கை, பரிவர்த்தனை தணிக்கை அல்லது செயல்திறன் தணிக்கை செய்யலாம். 

எந்தவொரு நிறுவனத்தையும் சிறப்புத் தணிக்கை செய்ய தனியார் தணிக்கை நிறுவனத்தை நியமிக்கும் அதிகாரம் தணிக்கை தலைமை இயக்குநருக்கு உள்ளது.

விமர்சனங்கள்
------------

அதிமுக ஒருங்கிணைப்பாளர் ஓ. பன்னீர்செல்வம் ஓ பன்னீர்செல்வம், தணிக்கை தலைமை இயக்குநர் நியமனம் குறித்த அரசாணையானது அரசியல் சாசனத்திற்கு எதிரானது என்றும், தமிழ்நாடு அரசில் உள்ள இந்திய ஆட்சிப் பணி அதிகாரிகளையும், மற்ற அரசு அதிகாரிகளையும் அவமதிக்கும் செயல்கள் என கருத்து தெரிவித்துள்ளார். மேலும் நான்காண்டுகளுக்கு முன் எதிர்க்கட்சித் தலைவராக இருந்த மு. க. ஸ்டாலின், பக்கவாட்டு நுழைவு முறை மூலம் இந்திய அரசின் பல்வேறு அமைச்சகங்களில் இணைச் செயலர்களை நியமிக்கும் பாரதிய ஜனதா கட்சி ஆளும் மத்திய அரசின் நடவடிக்கையை கடுமையாக எதிர்த்ததை நினைவு கூர்ந்தார்.

மேற்கோள்கள்
-----------

1. ↑  Tamil Nadu government audits can be vetted by private company
2. ↑  OPS opposes lateral entry system for recruitment in audit dept, urges Tamil Nadu CM to withdraw GO
முகிலறை
வீட்டிலுருவாக்கப்பட்ட முகிலறை
**முகிலறை** (*Wilson cloud chamber*) என்பது மின்னூட்டமுடைய துகள்களில் நீராவி எளிதில் படிகிறது எனும் உண்மையை அடிப்படையாகக் கொண்டு செயல்படும் கருவி. அயனியாக்கும் கதிர்கள் தான் செல்லும் பாதையிலுள்ள வளியினை அயனியாக்கும் பண்புடையன. கதிர்களின் பாதையைக் காணவும் படம் எடுக்கவும் இக்கருவி பயன்படுகிறது. அயனிகளைத் தனியாகக் காண முடியாது, எனினும் நீர் திவலையின் அடுக்கு ஒரு கோடு போல், அயனியின் பாதையைக் காட்டும். மீ தெவிட்டிய ஆவியில் இது நிகழும்.

சார்ல்ஸ் தாம்சன் ரீசு வில்சன் என்னும் இசுக்கொட்லாந்தைச் சேர்ந்த இயற்பியலாளர் இதனை முதன் முதலில் வடிவமைத்ததால் இது **வில்சன் முகிலறை** எனப்படுகிறது. இக்கண்டுபிடிப்புக்காக வில்சனுக்கு 1927 ஆம் ஆண்டிற்கான இயற்பியலுக்கான நோபல் பரிசு கிடைத்தது.

1920கள் முதல் 1950கள் வரை குமிழறைகள் கண்டுபிடிக்கப்படும் வரை துகள் இயற்பியலில் முகிலறைகள் பெரிதும் பயன்படுத்தப்பட்டு வந்தன. குறிப்பாக, 1932 இல் பொசித்திரன், 1936 இல் மியூயான், 1947 இல் கேயான் போன்றவை முகிலறைகளைப் பயன்படுத்தியே கண்டுபிடிக்கப்பட்டன.

இவற்றையும் பார்க்க
------------------

* குமிழறை
* மின்பொறிக் கலம் (spark chamber)

மேற்கோள்கள்
-----------

* Das Gupta, N. N.; Ghosh S. K. (1946). "A Report on the Wilson Cloud Chamber and its Applications in Physics". *Reviews of Modern Physics* **18** (2): 225–365. doi:10.1103/RevModPhys.18.225. Bibcode: 1946RvMP...18..225G.

வெளி இணைப்புகள்
---------------

விக்கிமீடியா பொதுவகத்தில்,  
 ***முகிலறைகள்***   
என்பதின் ஊடகங்கள் உள்ளன. 

* Video demonstration of a cloud chamber பரணிடப்பட்டது 2014-09-14 at the வந்தவழி இயந்திரம், Peter Wothers, Royal Institution, December 2012
* பரணிடப்பட்டது 2015-04-02 at the வந்தவழி இயந்திரம்
* How to Build a Cloud Chamber
* Diffusion cloud chamber instructions பரணிடப்பட்டது 2010-11-23 at the வந்தவழி இயந்திரம்
* Wilson's Original Apparatus
* Richard A. Muller demonstrates a cloud chamber in lecture (26 minutes into film)
* Radiation tracks in Cloud Chambers
**முகுந்த் நாயக்** (Mukund Nayak) (பிறப்பு 1949), ஓர் இந்தியக் கலைஞரும், நாட்டுப்புறப் பாடகரும், பாடலாசிரியரும் , நடனக் கலைஞருமாவார். மேலும் இவர், நாக்புரி நாட்டுப்புற நடனமான ஜுமரில் நிபுணத்துவம் பெற்றவராவார்.   இவர், பத்மசிறீ, சங்கீத நாடக அகாதமி விருது போன்ற விருதுகளைப் பெற்றுள்ளார்.

ஆரம்பகால வாழ்க்கை
-----------------

இவர் 1949இல் பீகார் (இப்போது ஜார்க்கண்ட் சிம்டேகா மாவட்டத்தின் போக்பா கிராமத்தில் பிறந்தார். இவர், பாரம்பரியமாக இசைக்கலைஞர்களாக இருந்த காசி சமூகத்தைச் சேர்ந்தவர். தியோகர் வித்யாபீடத்தில் தனது இளங்கலைப் பட்டத்தைப் பெற்றார்.

தொழில்
------

பாரம்பரிய நாட்டுப்புறக் கலைகளைப் பாதுகாக்கும் நோக்கத்துடன், முகுந்த் நாயக், பாரத் நாயக், பவ்யா நாயக், பிரபுல் குமார் ராய், லால் ரன்வீர் நாத் சகாதேவ், சசிதிஜ் குமார் போன்ற பிற கலாச்சார ஆர்வலர்களுடன் பொது இடங்களில் பாடத் தொடங்கினார். 1974ஆம் ஆண்டில், *ஆகாஷ்வானியில்* நடிகராக சேர்ந்தார். ராஞ்சியில் உள்ள ஜெகநாத்பூர் மேளாவில் இவரது முதல் நடிப்பு பெரிய அளவில் பார்வையாளர்களை ஈர்த்தது. 1980 ஆம் ஆண்டில், ராஞ்சி பல்கலைக்கழகத்தில் பிராந்திய மற்றும் பழங்குடி மொழித் துறை உருவானபோது, இவர் பல்கலைக்கழகத்துடன் இணைந்தார். 1981ஆம் ஆண்டில், தென் பீகாரின் கரம் இசை குறித்த ஆராய்ச்சியாளரான முனைவர் கரோல் மெர்ரி பேபியுடன் தொடர்பு கொண்டார். அவருடன் பணிபுரியும் வாய்ப்பும் கிடைத்தது. 1988ஆம் ஆண்டில், சீன கலாச்சாரத்தை மேம்படுத்துவதற்கான ஆங்காங் நிறுவனத்தின் மூன்றாவது "ஆங்காங் சர்வதேச நடன விழாவில்" இவரது குழு நிகழ்த்தியது. 1985ஆம் ஆண்டில், நாக்புரி கலாச்சாரத்தை மேம்படுத்துவதற்காக "குஞ்ச்பன்" என்ற அமைப்பை நிறுவினார். குஞ்ச்பன் நாக்புரி கலாச்சாரத்தை, குறிப்பாக நாக்புரி ஜுமரை ஊக்குவிக்கிறது.

விருதுகள்
---------

 மார்ச் 30, 2017 அன்று புது தில்லியிலுள்ள குடியரசுத் தலைவர் இல்லத்தில் நடந்த ஓர் விழாவில் பத்மஸ்ரீ விருதைப் பெறுகிறார்.
* சங்கீத நாடக அகாதமி விருது, 2019
* பத்மசிறீ, 2017
* கலா சமசுகிருதி விபாக் வழங்கிய சமசுகிருத சம்மான்.
* சார்கண்டு கௌரவ் சம்மான் பிரபாத் கபர் .
* லோக் கலா சமிதி & தைனிக் ஜாக்ரண் வழங்கிய சார்கண்டு ரத்னா விருது.

மேற்கோள்கள்
-----------

1. ↑  Dashboard (7 June 2014). "Out of the Dark". *democraticworld*.
2. ↑  "Song of India". *thecollege.syr.edu*. 25 August 2017.
3. ↑  "Padma Shri duo, take a bow". *telegraphindia*. 26 January 2017.
4. ↑  Pioneer, The (26 January 2017). "Balbir Dutt, Mukund Nayak bag Padma Shri".
5. ↑  "Sangeet Natak Akademi Awards: President Ram Nath Kovind Honours 42 Artistes". *indiatoday*. 6 February 2019.
6. ↑  "Sangeet Natak Akademi Awards: President Kovind Honours the Achievers". *new18*. 6 February 2019.
7. 1 2  Dashboard (7 June 2014). "Out of the Dark". *democraticworld*.Dashboard (7 June 2014). "Out of the Dark". *democraticworld*.
8. ↑  "Song of India". *thecollege.syr.edu*. 25 August 2017."Song of India". *thecollege.syr.edu*. 25 August 2017.
9. ↑  "Mukund Nayak - Ranchi. - Lens Eye, Neither tomorrow nor today, it's now". 20 May 2012.
10. ↑  "Mukund Nayak - Ranchi. - Lens Eye, Neither tomorrow nor today, it's now". 20 May 2012."Mukund Nayak - Ranchi. - Lens Eye, Neither tomorrow nor today, it's now". 20 May 2012.
அரும்பை என்பது அரும்பாக்கம்.   

**அரும்பைத் தொள்ளாயிரம்** என்னும் நூல் அரும்பாக்கத்தில் வாழ்ந்த பெருமகன் சிறப்புகளைக் கூறும் நூல். 900 பாடல்களைக் கொண்ட நூல். இந்த நூலைப்பற்றிய குறிப்பு மட்டுமே உள்ளது. நூல் கிடைக்கவில்லை. 

* பாட்டுடைத் தலைவன்

விக்கிரம சோழனின் படைத்தலைவனாக விளங்கியவன் **அரும்பாக்கம் மணவிற்கூத்தன்**.   

இவன் படைத்தலைவனாக இருந்த காலத்தில் தில்லை, திருவதிகை வீரட்டானம் ஆகிய கோயில்களில் திருப்பணி செய்தவன். இச்சிறப்புப் பற்றி இந்நூல் இவன்மேல் பாடப்பெற்றிருக்கலாம் எனக் கருதப்படுகிறது. 

* நூல் பற்றிய குறிப்பு

எண்ணால் பெயர் பெற்ற நூலுக்கு எடுத்துக்காட்டு தரும்போது **முத்தொள்ளாயிரம்**, **அரும்பைத்** **தொள்ளாயிரம்** ஆகிய நூல்கள் குறிப்பிடப்படுகின்றன. 

* பாடியவர்

இதனைப் **பாடியவர்** **ஒட்டக்கூத்தர்**. சரசுவதி தம்பலம் கொடுக்கக் கவிதை உண்டாகிய கூத்த முதலியாரை, அரும்பைத் தொள்ளாயிரம் பாடும்போது, விக்கிரம சோழன் கேட்டு, ஒரு கவியை ஒட்டச்சொல் என்று சொன்னபோது, ஒட்டக்கூத்தர் பாடியது என்ற தலைப்போடு, தமிழ் நாவலர் சரிதை நூலில் ஒரு பாடல் வருகிறது. 

* பாட்டுடைத்தலைவனின் வெற்றிகள்

காலிங்கராயன், நரலோக வீரன் என்னும் சிறப்புப் பெயர்கள் மணவிற் கூத்தனுக்கு உண்டு என்பதை அவன் திருப்பணி செய்த கோயில்களில் உள்ள கல்வெட்டுகள் குறிப்பிடுகின்றன. விக்கிம சோழன் உலாவில் இவன் ‘கலிங்கர் கோன்’ எனக் குறிப்பிடப்பட்டுள்ளான். விழிஞம், கொல்லம், கொங்கம், இரட்டம், ஒட்டம், கலிங்கம் ஆகிய ஊர்களில் இவன் வெற்றி கண்டவன்.  இத்தகைய சிறப்புப் பெற்றவன்மீது இந்த அரும்பைத் தொள்ளாயிரம் பாடப்பட்டுள்ளது.

* இந்த நூலின் காலம் 12ஆம் நூற்றாண்டு.

கருவிநூல்
---------

* மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, பாகம் 1, 2005

அடிக்குறிப்புகள்
----------------

1. ↑  இலக்கண விளக்கம் பாட்டியல் உரை.
2. ↑  ஒட்டக்கூத்தர் அரும்பைத் தொள்ளாயிரம் பாடும்போது, அதில் லரும் ஒரு பாடலை ஒட்டி மற்றொரு பாடலைப் பாடுமாறு விக்கிரம சோழன் கேட்டதாகவும், ஒட்டக்கூத்தர் சோழன் விருப்பப்படி ஒட்டிப் பாடியதால் ‘ஒட்டக்கூத்தர்’ என்னும் பெயரைப் பெற்றார் என்னும் செய்தியும் கூறப்படுகிறது.
3. ↑  விக்கிரம சோழன் உலா கண்ணி 77-79
சீனத்து நிழற் பொம்மலாட்ட உருவங்கள்
**நிழற் பொம்மலாட்டம்** அல்லது **நிழல் நாடகம்** என்பது பழங்காலத்துக் கதைகூறல் முறையும் ஒரு பொழுதுபோக்கும் ஆகும். இவற்றில், தட்டையானவையும், உறுப்புக்கள் தனித்தனியாக அசையக் கூடிய வகையில் மூட்டுக்களால் இணைக்கப்பட்டவையுமான உருவங்களைப் (நிழற் பொம்மைகள்) பயன்படுத்துகின்றனர். இவற்றின் மூலம், மனிதர்களும் பிற முப்பரிமாண உருவங்களும் அசைவது போன்ற தோற்றத்தை உருவாக்குகின்றனர்.

தட்டையான பலகைகளில் அல்லது அட்டைகளில் வெட்டியெடுக்கப்பட்ட உருவங்களான நிழற் பொம்மைகள் ஒளிமுதலுக்கும் (விளக்கு), ஒளிகசியும் திரையொன்றுக்கும் இடையே வைக்கப்படும். சில பொம்மைகள் ஒளிகசியவிடும் நிறப் பொருட்களையும் பிற வேலைப்பாடுகளையும் கொண்டிருப்பது உண்டு. நிழற் பொம்மலாட்டத்தைப் பார்ப்பவர்கள் திரைக்கு மறுபக்கத்தில் இருப்பர். பொம்மைகளையும், ஒளிமுதலையும் அசைப்பதன் மூலம் பல வகையான விளைவுகளைப் பெறமுடியும். திறமையான பொம்மலாட்டக்காரர் ஒருவரால் பொம்மைகளின் நிழல்களைப் பார்ப்பவர்களுக்கு அவை நடத்தல், ஆடுதல், போரிடுதல், தலையசைத்தல், சிரித்தல் போன்ற செயல்களைச் செய்வது போலக் காட்டமுடியும்.

நிழற் பொம்மலாட்டம் பல பண்பாடுகளில் மக்களால் மிகவும் விரும்பப்படுவனவாக உள்ளன. தற்காலத்தில் இருபதுக்கு மேற்பட்ட நாடுகளில் நிழற் பொம்மலாட்டக் குழுக்கள் இருப்பதாகத் தெரிகிறது. இந்தோனீசியா, சீனா, இந்தியா, கிரீசு, நேபாளம், துருக்கி போன்ற நாடுகளிலும் மேலும் பல நாடுகளிலும் நிழற் பொம்மலாட்டம், சிறுவரும், பெரியவர்களும் விரும்பிப் பார்க்கும் ஒன்றாக உள்ளது.
**கப்பி கோகன்** (ஆங்கில மொழி: *Happy Hogan*) என்பவர் மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும். இந்த கதாபாத்திரத்தை ஸ்டான் லீ, ராபர்ட் பெர்ன்ஸ்டைன் மற்றும் டான் ஹெக் ஆகியோரால், செப்டம்பர் 1963 இல் வெளியான டேல்ஸ் ஆப் சஸ்பென்ஸ் #45 என்ற கதையில் தோற்றுவிக்கப்பட்டது.

இவரின் பாத்திரம் வழக்கமாக அயன் மேன் / டோனி ஸ்டார்க் இடம்பெறும் கதைகளில் துணைக் கதாபாத்திரமாக சித்தரிக்கப்படுகிறார், அவருக்காக இவர் வாகன ஓட்டுநர், மெய்க்காப்பாளர் மற்றும் தனிப்பட்ட உதவியாளராக பணியாற்றுகிறார். இவர் தனது முதலாளியுடன் நெருங்கிய நண்பர்கரா இருக்கிறார். இவர் தனது முதலாளியுடன் நெருங்கிய நண்பர்கரா இருக்கிறார், மேலும் மார்வெல் திரைப் பிரபஞ்சத் தின் மீநாயகனாக தனது அடையாளத்தைக் கண்டறிந்த முதல் நபர்களில் ஒருவர். அவர் டீன் அபோமினேஷனின் தந்தையும் ஆவார், பின்னர் பெப்பர் பாட்சை திருமணம் செய்துகொண்டார்.

இந்த கதாபாத்திரத்திற்கு உயிர் கொடுக்கும் விதமாக இயக்குனர் ஜான் பெவ்ரோ என்பவர் மார்வெல் திரைப் பிரபஞ்சத் திரைப்படங்களான அயன்-மேன் (2008), அயன் மேன் 2 (2010), அயன் மேன் 3 (2013), இசுபைடர்-மேன்: ஹோம்கம்மிங் (2017), அவெஞ்சர்ஸ்: எண்ட்கேம் (2019) மற்றும் இசுபைடர்-மேன்: பார் பிரம் ஹோம் (2019) போன்ற படங்களில் நடித்துள்ளார். மேலும் 2021 இல் வெளியான வாட் இப்...? என்ற டிஸ்னி+ இயங்குபட தொடருக்கும் குரல் கொடுத்துள்ளார்.

மேற்கோள்கள்
-----------

1. ↑  Kroll, Justin (September 1, 2016). "Jon Favreau to Reprise 'Iron Man' Role in 'Spider-Man: Homecoming' (EXCLUSIVE)". *Variety*. September 1, 2016 அன்று மூலதளத்திலிருந்து பரணிடப்பட்டது எடுக்கப்பட்டது. September 1, 2016 அன்று பார்க்கப்பட்டது.
2. ↑  Donnelly, Matt (2021-08-24). "'Spider-Man: No Way Home' Trailer Officially Drops, Multiverse Villains Descend on Tom Holland". *Variety* (ஆங்கிலம்). 2021-08-24 அன்று பார்க்கப்பட்டது.

வெளியிணைப்புகள்
---------------

* Happy Hogan
**அருளம்பலம் குகதாசன்** (1935 - சூலை 1998) இலங்கையில் புகழ் பெற்ற ஒரு அச்சுக்கலை, மற்றும் நுண்தொழினுட்ப வல்லுனர். 1970களில் யாழ்ப்பாணத்தில் கொழும்பு ஸ்ரூடியோ (Colombo Studio) என்ற பெயரில் படப்பிடிப்பகம் ஒன்றை நிறுவி வெற்றிகரமாக நடத்தியவர். குரும்பசிட்டியை பிறப்பிடமாகக் கொண்ட இவர் நேசம்மாவை மணம் முடித்து யாழ் நாவலர் வீதியில் வாழ்ந்து வந்தார். இந்தியா சென்று தரமணி என்னும் இடத்தில் கல்வி பயின்று, புளொக் என்று சொல்லும் அச்சுக் கலையை யாழ்ப்பாணத்தில் முதல் முதல் அறிமுகப்படுத்தினார். உதயன், ஈழமுரசு போன்ற பத்திரிகைகள் உட்பட பல பள்ளிக்கூடங்களின் புத்தகங்களுக்கும் இவர் புளொக் செய்து கொடுத்துள்ளார்.

யாழில் புகழ்பெற்ற வீரமணி ஐயர் அவர்களோடு இணைந்து 1970களில் பல பாடல் , இலக்கிய , மற்றும் நடனக் கலைப் புத்தங்களை அ.குகதாசன் அவர்கள் வெளியிட்டார்கள். இருவரும் இணைந்து கலைப்பணி தொண்டாற்றினார்கள்.

1990ம் ஆண்டுப் பகுதியில் ஈழப்போர்க் காலத்தில் யாழ்ப்பாணத்தில் மின்சார வசதிகள் இல்லாதபோதும் கூட சூரிய வெளிச்சத்தில் படங்களை அச்சிட்டு, சூரிய வெளிச்சத்திலேயே புளொக்கையும் தயாரித்தவர். யாழ் ரோட்டரிக் கழகத்திலும் அங்கத்தவராக இருந்தார்.

யாழ்ப்பாணத்தில் முன்னணியாக விளங்கிய 3 பிரபலமான படப்பிடிப்பகங்களில் கொழும்பு ஸ்ரூடியோவும் ஒன்றாகும். சித்திராலயா ஸ்ரூடியோ, ஞானம் ஸ்ரூடியோ என்பன ஏக காலத்தில் யாழ்ப்பாணத்தில் பிரபலமாக விளங்கியவை.

மறைவு
-----

குகதாசன், 1998ம் ஆண்டு கொழும்பில் வாகன விபத்தில் சிக்கி மரணமானார். இவருக்கு மனைவியும், இரு புதல்விகளும், ஒரு மகனும் உள்ளனர்.
**கழுகு 2** (*Kazhugu 2*) என்பது 2019ஆம் ஆண்டு வெளியான இந்திய தமிழ் நகைச்சுவை பரப்பரப்பூட்டும் திரைப்படம் ஆகும். சத்யசிவா எழுதி இயக்கிய இப்படத்தில் கிருஷ்ணா சேகர் மற்றும் பிந்து மாதவி ஆகியோர் முக்கிய கதாபாத்திரங்களில் நடித்துள்ளனர். இது 2012 ஆம் ஆண்டு வெளியான *கழுகு* திரைப்படத்தின் தொடர்ச்சியாகும். இதை மதுக்கூர் பிலித்ஸ் பதாகையின் கீழ் சிங்காரவேலன் தயாரித்தார். படத்திற்கு யுவன் சங்கர் ராஜா இசையமைத்தார். படம் ஆகஸ்ட் 1, 2019 அன்று வெளியானது. இப்படத்தின் இந்தி தொழியாக்கப் பதிப்பு 22 சூன் 2020 அன்று தின்சாக் தொலைக்காட்சி அலைவரிசையில் அஸ் *எ சதீர் சோர் என்ற பெயரில் ஒளிபரப்பப்பட்டது.*

கதை
---

இக்கதையானது இரண்டு சின்ன திருடர்களான ஜானி ( கிருஷ்ணா ), அவனது கூட்டாளியான காளி ( காளி வெங்கட் ) ஆகியோரைச் சுற்றி நடக்கிறது. தோட்ட மேளாளார் அவர்களை வேட்டைக்காரர்கள் என்று நினைத்து தொட்டத்தில் தொழிலாளர்களுக்கு இடஞ்சலாக உள்ள செந்நாய்களை விரட்ட அவர்களை அழைத்து வருகிறார். வந்த இடத்தில் மேலாளரின் மகளை ஜானி காதலிக்கிறான். அடுத்து என்ன நடக்கிறது என்பது படத்தின் எஞ்சிய பகுதியாகும்.

நடிகர்கள்
---------

* கிருஷ்ணா சேராவாக
* பிந்து மாதவி மெர்லியாக
* காளி வெங்கட் காளியாக
* எம். எசு. பாசுகர் மாரியாக
* ஹரீஷ் பேரடி ச.ம.உ ஆக
* Rama மெரிலியின் தாயாக
* வெங்கட் சுபா தாசாக
* நெல்லை சிவா தலைமைக் காவலராக
* இராசேந்திரநாத் காவல் ஆய்வாளராக
* அமிர்தலிங்கம் காவரலாக
* சங்கர்நாக் விஜயன் சங்கராக
* கிரேன் மனோகர்
* யாசிகா ஆனந்த் சிறப்புத் தோற்றத்தில்

தயாரிப்பு
---------

கிருஷ்ணா முக்கிய கதாபாத்திரத்தில் நடித்த சத்தியசிவா இயக்கிய இப்படத்தை 2018 ஆம் ஆண்டில் திருப்பூர் பி. ஏ. கணேசன் தயாரிப்பதாக அறிவித்தார். *கழுகு 2* படப்பிடிப்பானது சூலை 3 ஆம் தேதி தொடங்கியது.

இசை
---

இந்த படத்தின் அனைத்து பாடல்களுக்கும் யுவன் சங்கர் ராஜா இசை அமைத்தார். சத்தியசிவாவின் இதற்கு முந்தைய படமான *கழுகு* படத்திற்கும் அவரே இசை அமைத்திருந்தார். *சகலகலா வள்ளி* என்ற பாடலுக்கு யாசிகா ஆனந்த் ஆடினார். அதில் அவரைத் தவிர 300 நடனக் கலைஞர்களும் இடம்பெற்றிருந்தனர்.

|  |  |  |  |  |
| --- | --- | --- | --- | --- |
| # | பாடல் | பாடகர்(கள்) | நீளம் |  |
| 1. | "சகலகலா வல்லி"   | பிந்து மாதவி, யுவன் சங்கர் ராஜா |   |
| 2. | "ஏலமல காத்து"   | எம். எம். மானசி |   |

குறிப்புகள்
-----------

1. ↑  "Kazhugu 2 (aka) Kalugu2 review". *Behindwoods*. 1 August 2019.
2. ↑  "Kazhugu-2 review: Below Average". Sify. 1 August 2019. 2 ஆகஸ்ட் 2019 அன்று மூலம் பரணிடப்பட்டது. 12 August 2019 அன்று பார்க்கப்பட்டது.
3. ↑  "'Kazhugu 2' shooting begins today". *The Times of India*. 3 July 2018. .
4. ↑  "Yashika Anand shakes a leg for 'Kazhugu 2' song". *News Today | First with the news* (ஆங்கிலம்). 2019-01-12. 12 January 2019 அன்று பார்க்கப்பட்டது.
5. ↑  Manik, Rajeshwari; January 12, an On; 2019 (2019-01-12). "'Kazhugu 2' Gets 'U' Certificate; First Single Releases". *Silverscreen.in* (ஆங்கிலம்). 12 January 2019 அன்று பார்க்கப்பட்டது.
**கௌதமி வேம்புநாதன்** என்பவர் இந்திய நடிகை ஆவார். இவர் தமிழ் திரைப்படங்களிலும், தொலைக்காட்சி தொடர்களிலும் நடித்துள்ளார். சுந்தர் சி இயக்கத்தில் 2010 இல் வெளிவந்த நகரம் மறுபக்கம் திரைப்படத்தில் நடிகர் வடிவேலுவுடன் நகைச்சுவை வேடத்தில் நடித்து புகழடைந்தார். ஸ்டைல் பாண்டியாக வருகின்ற வடிவேலுவின் வீட்டு முதலாளியாக நடித்திருந்தார். இத்திரைப்படத்தில் சுந்தர் சியும் கௌதமியும் சாடையில் பேசும் காட்சியில் 'இரண்டா மாமி' என வடிவேலு இவரைப் பார்த்து கேட்கும் கேள்வி பிரபலமாக இணையத்தில் வலம் வந்தது.

பிறப்பும் குடும்பமும்
---------------------

தமிழ்நாட்டின் தஞ்சாவூரில் செப்டம்பர் 12ஆம் தேதி பிறந்தார்.

திரை வாழ்க்கை
-------------

கவுதமி ராஜீவ் பிரசாத் இயக்கிய அகல்யா என்ற தொலைக்காட்சி நாடகத்தில் அறிமுகமானார். இத்தொடரில் ஷியாம் கணேஷுடன் இணைந்து நடித்தார். ஜீ தமிழில் முரளியுடன் இணைந்து நிறம் மாறாத பூக்கள் தொடரில் எதிர் நாயகியாக நடித்து வருகிறார் .

திரைப்படங்களின் பட்டியல்
------------------------

* ஸ்ரீ ராமானுஜர்,
* அமர,
* ஜம்புலிங்கம் 3டி,
* மருள் (குறும்படம்),
* மைனா குஞ்சு காணோம்,
* தந்தனை துறமில்லை,
* மாலினி 22 பாளையங்கோட்டை,
* விந்தை,
* ஆரம்பமே அட்டகாசம்
* கலகலப்பு
* நகரம்
*

ஆதாரங்கள்
---------

1. ↑  Correspondent, Vikatan. "சினிமா விமர்சனம் : நகரம் மறுபக்கம்".. External link in `|website=` (உதவி)
**அகமத் அத்லி** *(Ahmed Adly)* எகிப்து நாட்டைச் சேர்ந்த ஒரு சதுரங்க கிராண்டு மாசுட்டர் ஆவார் ஆவார். இவர் 1987 ஆம் ஆண்டு பிப்ரவரி மாதம் 19 ஆம் நாள் பிறந்தார்.

2005 ஆம் ஆண்டு ஆப்பிரிக்க சதுரங்கச் சாம்பியன் பட்டத்தையும் 2007 ஆம் ஆண்டு உலக இளையோர் சதுரங்க சாம்பியன் பட்டத்தையும் அகமத் அத்லி வென்றுள்ளார். ஐசுலாந்து நாட்டின் ரெய்க்யவிக் நகரத்தில் 2006 ஆம் ஆண்டு நடைபெற்ற அனைவருக்குமான சதுரங்கப் போட்டியில், காப்ரியல் சர்கிசியன், சாக்ரியர் மேமிதையரோவ், இகோர்-அலெக்சாந்தர் நடாப், பென்டலா அரிகிருட்டிணன் ஆகியோருடன் ஒன்று முதல் ஐந்து வரையிலான இடங்களுக்கான போட்டியில் சமநிலை வகித்தார். இதேபோல 2008 ஆம் ஆண்டு ஆம்பர்க்கில் நடைபெற்ற சதுரங்கப் போட்டியில் சிகர்த்சு லங்கா, தோரியன் ரோகோசெங்கோ ஆகியோருடன் சேர்ந்து முதல் மூன்று இடங்களுக்கான போட்டியில் சமநிலை வகித்தார். 2009 இல் நடைபெற்ற உலோக கோப்பை சதுரங்கப் போட்டியில் கலந்து கொண்ட இவர் முதல் சுற்றில் உருசியாவைச் சேர்ந்த விக்டர் போலோகன்னிடம் தோற்று போட்டியிலிருந்து வெளியேற்றப்பட்டார்

சாம்பியன் பட்டங்கள்
-------------------

1.அர்மீனியாவில் நடைபெற்ற 2007 ஆம் ஆண்டுக்கான உலக இளையோர் சதுரங்க சாம்பியன் பட்டம் 
2.2004 ஆம் ஆண்டு கிரீசு நாட்டில் நடைபெற்ற 18 வயதுக்குட்பட்டோருக்கான சதுரங்கப் போட்டியில் வெண்கலப் பதக்கம்.

மேற்கோள்கள்
-----------

1. ↑  "Namibianchessfederation.com – Profile of GM Ahmed Adly". 2011-07-14 அன்று மூலம் பரணிடப்பட்டது. 2009-05-03 அன்று பார்க்கப்பட்டது.
2. ↑  "Reykjavík Open 2006". Chess-Results.com. 2006-03-20. 7 May 2011 அன்று பார்க்கப்பட்டது.
3. ↑  "Internationale Hamburger Meisterschaft". FIDE. 13 April 2011 அன்று பார்க்கப்பட்டது.
4. ↑  Crowther, Mark (2009-12-15). "The Week in Chess: FIDE World Cup Mini-Site 2009". Chess.co.uk. 20 October 2011 அன்று மூலம் பரணிடப்பட்டது. 16 December 2011 அன்று பார்க்கப்பட்டது.
**அகமது புகாரி** டெல்லியின் ஜாமா மஸ்ஜித்தின் 13 வது தலைமை இமாம் ஆவார் .

வம்சாவளி மற்றும் நியமனம்
------------------------

**அகமது புகாரி** தனது தந்தை அப்துல்லா புகாரிக்குப் பிறகு 2000 ஆம் ஆண்டு அக்டோபர் 14 அன்று டெல்லியில் ஜமா மஸ்ஜித்தின் தலைமை இமாமாக நியமிக்கப்பட்டார். 2014 ஆம் ஆண்டு நவம்பர் 22 அன்று, அகமத் புகாரி தனது மகன் சாபான் புகாரியை, தனக்கு அடுத்து தலைமை இமாம் பொறுப்புக்கு வருவார் என்று அறிவித்தார்.

மோடி மீது நிலை
--------------

2014 ஆம் ஆண்டு, *டைம்ஸ் ஆப் இந்தியாவுக்கு* அளித்த பேட்டியில், அகமத் புகாரி பின்வருமாறு கூறினார், "மோடி 125 கோடி இந்தியர்களின் பிரதமராக உள்ளார். ஆனால் அவர் முஸ்லிம்களிடம் உரையாற்றுவதை மட்டும் வசதியாகவும், வேண்டுமென்றே தவிர்க்கிறார். எங்களை அவருக்கு பிடிக்கவில்லை என்று காட்டியுள்ளார். அவர் தன்னை ஒரு சமூகத்தை சேர்ந்தவர்களிடம் இருந்து தூரமாக இருப்பதை பேணி பாதுகாத்து வருகிறார். எனவே, நானும் எனது தூரத்தைத் தக்க வைத்துக் கொள்ளத் தேர்ந்தெடுத்தேன்."

சர்ச்சை
-------

2001 ஆம் ஆண்டு செப்டம்பர் 3 அன்று, ஒரு இடம் ஆக்கிரமிப்பு தொடர்பாக நடந்த பிரச்சனையில் அகமத் புகாரி தலைமையிலான ஒரு கும்பல், பணியில் இருந்த காவல்துறையினரை மற்றும் அரசு ஊழியரை தாக்கியதாக புகாரி மீது குற்றம் சாட்டப்பட்டுள்ளது. இந்த வழக்கில் புகாரிக்கு எதிரான வாரண்டுகள் டெல்லி நீதிமன்றத்தால் மீண்டும் மீண்டும் பிறப்பிக்கப்பட்டுள்ளன. ஆனால் புகாரியை கைது செய்தால் சமூகத்தில் பதற்றம் உண்டாகும் என்பதற்காக டெல்லி காவல்துறையினர் இவரை கைது செய்ய முடியவில்லை.

குறிப்புகள்
-----------

1. 1 2  "Eyebrows raised as Bukhari invites Sharif, snubs Modi".
2. ↑  Jama Masjid gets new Shahi imam on 14 October 2000, The Milli Gazette newspaper, Published 1 November 2000, Retrieved 18 May 2017
3. ↑  Syed Abdullah Bukhari, former Shahi Imam of Jama Masjid, Delhi passes away The Hindu newspaper, Published 9 July 2009, Retrieved 18 May 2017
4. ↑  Anand, Utkarsh. "Warrant for Maulana Syed Ahmed Bukhari, cops ordered to execute it". *இந்தியன் எக்சுபிரசு*.
**அவிநயம்** என்பது கி.பி. 9-ஆம் நூற்றாண்டில் எழுதப்பட்ட ஒரு தமிழ் இலக்கண நூல் ஆகும். இதனைக் கி.பி. ஆறாம் நூற்றாண்டு நூல் எனவும் குறிப்பிடுகின்றனர்.  இந்த நூல் அவிநாயனார் என்று அறியப்படும் புலவரால் எழுதப்பட்டது. இந்தப் புலவரின் பெயர் அவிநயம் என்னும் நூல் எழுதியதால் உருவாக்கப்பட்டதாக எண்ண இடம் தருகிறது. இடைக்காலத்தில் பல்லவர் காலத்தில் தோன்றிய நூல் இதுவாகும்.

தொல்காப்பியம், இறையனார் களவியல், யாப்பருங்கலம், யாப்பருங்கலக் காரிகை, வீரசோழியம், நன்னூல், களவியற் காரிகை, புறப்பொருள் வெண்பாமாலை, பன்னிரு பாட்டியல் என்னும் நூல்களுக்கு எழுதப்பட்ட உரைநூல் மேற்கோள்களிலிருந்து திரட்டப்பட்டவை. இதனை முதன்முதலில் திரட்டியவர் மயிலை சீனி வேங்கடசாமி.

இந்த நூலுக்கு இராச பவித்திரப் பல்லவதரையன் என்ற உரையாசிரியர் உரை எழுதி உள்ளார். 

அவிநயம், அவிநயப் புறனடை, அவிநயனார் பாட்டியல், அவிநயனார் புறத்திணைப்படலம் என நான்காகப் பிரிக்கப்பட்டு அவிநயம் பதிப்பிக்கப்பட்டிருக்கின்றது. எழுத்த்திகாரம், சொல்லதிகாரம், பொருளதிகாரம், யாப்பதிகாரம், அவிநயப் புறனடை, அவிநயனார் பாட்டியல் எனவும் இதனைப் பகுத்துக் காட்டியுள்ளனர்.

வெளி இணைப்புகள்
---------------

* அவிநயம்

அடிக்குறிப்புகள்
----------------

1. ↑  சுப்பிரமணியன், முனைவர் ச. வே. *தமிழ் இலக்கண நூல்கள், மூலம் முழுவதும், குறிப்பு விளக்கங்களுடன்*, மெய்யப்பன் பதிப்பகம், 2007, பக்கம் 10 மற்றும் 95
2. ↑  க. ப. அறவாணன் பதிப்பு

[[பகுப்பு:தமிழ் இலக்கணநூல்கள்]]
**கலைஞானம்**, (இயற்பெயர்:**கே. எம். பாலகிருஷ்ணன்**), தமிழ்த் திரைப்படக் கலைஞர் ஆவார். இவர் 1960 - 1990 வரை 200 திரைப்படங்களுக்கு திரைக்கதை, 40 திரைப்படங்களுக்கு கதை எழுதி, 18 திரைப்படங்களை தயாரித்தவர். மேலும் இவர் திரைப்பட இயக்குநர், நடிகர், பாடலாசிரியர் எனப் பன்முகத்தன்மைப் படைத்தவர்.

வாழ்க்கை
--------

### மேடை நாடகங்கள்

இவர் மதுரை மாவட்டம் பேரையூர் வட்டம், எழுமலையில் பிறந்து வளர்ந்தவர். இவர் தனது 18-வது வயதில் 1949-இல் திமுக தலைவர் ஏ. வி. பி. ஆசைத்தம்பி எழுதிய **வாழ்க்கை வாழ்வதற்கே** எனும் நாடகத்தில் முதன்முதலாக நடித்தவர். 

திமுக உருவாகிய அக்காலக் கட்டத்தில் கருணாநிதியின் விஷக்கோப்பை, நச்சுக்கோப்பை போன்ற நாடகங்களில் நடித்தவர். இவரது மூத்த சகோதரர் ஆர். எம். கிருஷ்ணசாமியும் ஒரு மேடை நாடகக் கலைஞர் ஆவார்.

நாடக மேடையிலிருந்து தமிழ்த் திரைத் துறைக்கு சென்ற கலைஞானம், தமிழரசுக் கழகத் தலைவர் ம. பொ. சிவஞானம் தி.மு.க வை எதிர்த்து அமைத்த பிரசார நாடகமான **எழுச்சிக்கடல்** நாடகத்தில் வில்லனாக நடித்தார். 

### திரைப்படங்கள்

இவர் 1966-இல் காதல் படுத்தும் பாடு படத்திற்கு திரைக்கதை வசனம் எழுதினார். சின்னப்பத் தேவரின் தயாரிக்கும் திரைப்படங்களுக்கு திரைக்கதை ஆசிரியராக பணியாற்றிவர். பின்னர் 1978-இல் ரஜினிகாந்த் நடித்த பைரவி திரைப்படத்தை தயாரித்துள்ளார்.  இவர் ரஜினிகாந்த் நடித்த ஆறு புஷ்பங்கள் (1977) மற்றும் அல்லி தர்பார் (1978) போன்ற திரைப்படங்களை இயக்கியுள்ளார். 

குறத்தி மகன், புதிய தோரணங்கள் போன்ற திரைப்படங்களை தயாரித்தும், நெல்லிக்கனி திரைபடத்தை தயாரித்துள்ளார். 1986-இல் சிவாஜி கணேசன் நடிப்பில் இவர் தயாரித்த மிருதங்க சக்கரவர்த்தி திரைப்படம் பெருத்த பண இழப்பு ஏற்பட்டது.

### நடித்த திரைப்படங்கள்

* இது நம்ம ஆளு

எழுதிய நூல்கள்
--------------

சினிமா துறையில் அரை நூற்றாண்டைக் கடந்த இவர், தன் திரைப்பட அனுபவங்களக் கொண்டு எழுதிய, **சினிமா சீக்ரெட்** எனும் நூலை மூன்று தொகுதிகளாக வெளியிட்டவர்.

மேற்கோள்கள்
-----------

1. ↑  'திரைஞானி' கலைஞானம்
2. ↑
3. ↑  பைரவி தயாரிப்பாளர் கலைஞானம்

வெளி இணைப்புகள்
---------------

* கலைஞானத்தின் வரலாறு - காணொளி
**நவநீத வேணுகோபால சுவாமி கோயில்** என்பது தமிழ்நாட்டில் கிருஷ்ணகிரி மாவட்டம், கிருட்டிணகிரியில் புதுப்பேட்டை என்ற பகுதியில் அமைந்துள்ள ஒரு கிருஷ்ணன் கோயிலாகும்.

கோயில் அமைப்பு
--------------

இக்கோயில் கிருஷ்ணகிரி நகரின் மையத்தில் நான்குபுறமும் வீதிகளோடு அமைந்துள்ளது. இக்கோயில் மகாமண்டபம், அர்த்த மண்டபம், கருவறை போன்றவற்றுடன் அமைந்துள்ளது. கருவறையில் உள்ள கிருஷ்ணன் குழந்தைவடிவ கிருஷ்ணனாக நான்கடி உயரத்தில் உள்ளார். வலது கையில் வெண்ணெய் உருண்டையுடனும், இடது கையில் மத்தையும் கொண்டு நின்ற கோலத்தில் உள்ளார்.

வழிபாடு
-------

சனிக்கிழமைகளில் சிறப்பு வழிபாடு நடத்தப்படுகிறது. நவராத்திரியில் உற்சவரான வேணுகோபாலர், இராதா, ருக்மணி ஆகியோருக்கு சிறப்பு பூசைகள் நடத்தப்படுகின்றன. வைகுண்ட ஏகாதசியன்று பரம்பத வாசல் திறப்பு சிறப்பாக நடக்கிறது.

அன்னதானம்
---------

இக்கோயிலில் தமிழக முதல்வரின் அன்னதான திட்டத்தின்படி நாள்தோறும் 25 பேருக்கு அன்னதானம் வழங்கப்படுகிறது.

மேற்கோள்கள்
-----------

1. ↑   *திருக்கோயில்கள் வழிகாட்டி கிருஷ்ணகிரி மாவட்டம்*. தர்மபுரி: தமிழ்நாடு அரசு இந்து சமய அறநிலையத்துறை. 2014 ஆகத்து. பக். 60-62.

வெளி இணைப்புகள்
---------------

* வேணுகோபால சுவாமி கோவில் கிருஷ்ணகிரி நகர்
1946ஆம் ஆண்டிலிருந்து, பால் புட்டி சூடான பால் தயாரிக்கப் பயன்படுகிறது
**சூடான பால்** (*Warm milk*) என்பது அறை வெப்பநிலைக்கு மேல் சூடுபடுத்தப்பட்ட பால் ஆகும். இது பொதுவாகக் குழந்தைகளுக்கும், மது அருந்தாதவர்களுக்கும் இரவு நேரப் பானமாகப் பயன்படுத்தப்படுகிறது. இதன் செயல்திறன் சர்ச்சைக்குரியது.

உறக்கத்திற்குமுன் பருகுதல்
--------------------------

சூடான பால் பொதுவாக மது அருந்தாதவர்கள், குழந்தைகள் மற்றும் மத காரணங்களுக்காக இரவு நேரத் தூக்க உதவியாக அருந்தப்படுகிறது. குளிர்ந்த பாலுடன் ஒப்பிடும்போது பலருக்கு இச்சுவை பிடிக்காது. சூடான பாலுடன் வெண்ணிலா சாறு (45% ஆல்கஹால் கொண்டது) அல்லது தேன் கலந்து பால் பொதுவாக அருந்தப்படுகிறது. வெண்ணிலா சாற்றில் டிரிப்டோபான் எனும் அமினோ அமிலம் உள்ளது. உடலில் மெலடோனின் மற்றும் கால்சியத்தை உருவாக்க இது பயன்படுத்துகிறது. இருப்பினும், கார்போவைதரேட்டு இல்லாமல் டிரிப்டோபான் மூளை-இரத்த தடையைக் கடக்க இயலாது. இரவு தூக்கத்திற்கு முன் சாப்பிடக்கூடாது என்றும் பரிந்துரைக்கப்படுகிறது. வெதுவெதுப்பான பால் உண்மையில் குடிப்பவருக்குத் தூக்கத்தை ஏற்படுத்தாது, மாறாக ஓய்வெடுக்க மட்டுமே அவர்களுக்கு உதவும் என்று சில நிபுணர்கள் கூறுகிறார்கள்.

மேற்கோள்கள்
-----------

1. 1 2 3  "Does Warm Milk Really Help You Sleep Better? | Sleep Advisor". *The Sleep Advisor* (ஆங்கிலம்). Click Tree Ltd. 2020-01-08. 2020-03-16 அன்று பார்க்கப்பட்டது.
2. 1 2  Health, UAMS. "Will drinking warm milk make you sleepy? | UAMS Health". *UAMS Health* (ஆங்கிலம்). 2020-03-16 அன்று பார்க்கப்பட்டது.